# விக்கிப்பீடியா:நிர்வாகி தரத்துக்கான வேண்டுகோள்/முந்தைய வேண்டுகோள்கள் 13

### வாக்குப்பதிவு நிறைவு

நடப்பு வேண்டுகோள்களுக்கான குறிப்பிட்ட வாக்குப்பதிவு நேரம் முடிந்துவிட்டதால், இனி யாரும் வாக்களிக்க வேண்டாம் எனக் கேட்டுக் கொள்கிறேன். இன்றிரவு இந்திய நேரம் இறுதித் தேர்வைச் செயற்படுத்துகிறேன். காலையே செய்துவிட எண்ணியிருந்தேன் இயலவில்லை. -- சுந்தர் <sup>\பேச்சு</sup> 09:00, 15 அக்டோபர் 2013 (UTC)
நிருவாக அணுக்கம் பெறுவதற்குப் பின்வரும் கூறுகள் பொதுவாக அறியப்பட்டிருந்தாலும் அறுதியான வரையறை எதுவும் இல்லை:
1. விக்கிப்பீடியாவின் அடிப்படைக் கோட்பாடுகளை முழுவதும் உணர்ந்து ஏற்பவர்களாக இருக்க வேண்டும். அதனால் கொள்கைகளை மதித்து நடந்திருக்க வேண்டும். விக்கி நற்பழக்கவழக்கங்களை உறுதியாகப் பின்பற்றுபவராக இருத்தல் வேண்டும்.
1. உடன் பங்காற்றுபவர்களின் நன்மதிப்பைப் பெற்றிருத்தல் வேண்டும். உடன் பணியாற்றபவர்களை மதித்து (அவர்களும் தம்மைப் போலவே கூட்டாக உழைக்க வந்தவர்கள் என்ற அடிப்படையில்) பண்புடன் உரையாட வேண்டும்.
1. துப்புரவுப் பணிகளை மேற்கொள்வதில் ஆர்வம் இருந்தால் நல்லது.
1. தள மேலாண்மை, துப்புரவுப் பணிகள் ஆகியவற்றுக்கான கருவிகளைப் பயன்படுத்தத் தெரிந்திருந்தால் நல்லது. தெரியாதவிடத்தில் மற்றவர்கள் உதவியை நாடலாம். ஆனால் தவறாகப் பயன்படுத்தக் கூடாது என்ற நினைப்பு இருக்க வேண்டும்.  
அவ் அடிப்படையில் மேலே பரிந்துரைத்தவர்கள் பெரும்பாலும் பொருத்தமானவர்களாகவே தோன்றுகிறார்கள். சில சிறு தவறுகள் நடந்திருந்தாலும் நாம் அனைவருமே தொடர்ந்து பக்குவமடைதல் போலவே அவர்களும் பக்குவமடைவார்கள் என நம்புகிறேன். இருப்பினும் சிலருக்கு எதிரான வாக்குகளும், முழு ஆதரவில்லாமல் நடுநிலை வாக்குகளும் வந்துள்ளன. அதற்கான முறையான காரணங்கள் சிலவும் முன்வைக்கப்பட்டன. அவர்கள் நேர்மையான விமர்சனங்களை ஏற்குமிடத்தில் அதைக் குறிப்பிட்டு இனி கூடுதல் எச்சரிக்கையுடன் இருப்பதாக உறுதியளிப்பது கருத்திட்டவரையும் பொதுவாக விக்கி சமூகத்தையும் கூடுதல் நமபிக்கை கொள்ளச் செய்யும். பிழையான புரிதலினாலோ, தவறான தகவலின் பேரிலோ எதிர்ப்பு வந்திருந்தால் தக்கவாறு விளக்க வேண்டும். இவ்வாறு கருத்திடுவது சரியோ இல்லையோ என்ற ஐயத்தில் அவர்கள் செய்யாமலிருந்திருக்கலாம். ஆகையால் ஒரு மறுப்பு வாக்காவது வந்திருப்பவர்களின் தேர்வு வேண்டுகோள்களை நீட்டிக்கிறேன். போதுமான காலத்துக்குப்பின் அவர்களின் வேண்டுகோளின்மீது முடிவெடுக்கலாம். மற்றவர்களின் வேண்டுகோள்களைப் பரணிடுகிறேன், அவர்களுக்கான அணுக்கத்தை நாளை செயற்படுத்தலாம். -- சுந்தர் <sup>\பேச்சு</sup> 16:19, 15 அக்டோபர் 2013 (UTC)  
:சுந்தர், தங்களின் இந்த முடிவு எனக்குச் சரியானதாகத் தோன்றவில்லை. தற்போது இவர்கள் அனைவரும் காத்திருப்போர் பட்டியலில் வைக்கப்பட்டிருக்கின்றனரா? இவர்களுக்கு எதிர்ப்பு நிலையைக் கடைப்பிடித்தவர்கள் கருத்தை ஆதாரத்துடன் அறிந்து, அதற்குத் தொடர்புடைய பயனர்கள் தன்னிலை விளக்கமளிக்க வாய்ப்பளிக்கப்பட வேண்டும். --தேனி. மு. சுப்பிரமணி.<sup>/உரையாடுக</sup>. 18:16, 15 அக்டோபர் 2013 (UTC)  
::சுந்தர், வாக்கெடுப்புக் காலத்தை நீட்டித்து நிருவாகப் பணிக்குத் தேவையான உரையாடித் தீர்வு காணும் பாங்கு, இணக்க முடிவு நோக்கி நகர்ந்திருப்பதை வரவேற்கிறேன். மிகச் சிறந்த முடிவு. தற்போது தேர்தலில் உள்ள பயனர்கள், எதிர்ப்பு / நடுநிலை வாக்குகள் குறித்த தங்கள் கருத்தைப் பதியலாம். அத்தகைய வாக்களித்திருப்போரிடம் பேசி நிருவாகப் பணி மீதான எதிர்பார்ப்புகளை அறிந்து கொள்ள முனையலாம். --இரவி (பேச்சு) 18:56, 15 அக்டோபர் 2013 (UTC)  
: சுந்தர், எந்த ஒரு பயனரது வேண்டுகோளையும் நிராகரிக்காமல் இருந்ததற்கு நன்றி. அணுக்கம் அளிப்பது ஒத்திவைக்கப்பட்டுள்ள பயனர்களின் வேண்டுகோளை மீண்டும் எடுத்துக்கொள்ளும்போது சில விடயங்களைக் கவனத்துக்கு எடுத்துக்கொள்வது நல்லது. ஒரு குறிப்பிட்ட பயனர் பல பயனர்களுக்கு எதிராக வாக்களித்துள்ளார். இவர் கொடுத்துள்ள காரணங்கள் வலுவானவையாக இல்லை. தமிழர் மத்தியில் இன்னும் பொதுக் கருத்து எட்டப்படாத விடயங்களில் (தமிழ் எழுதுவது தொடர்பில்) இப்படித்தான் செய்யவேண்டும் என்று பயனர்களை வற்புறுத்துவதோ அல்லது அப்படிச் செய்யாவிடில் நிர்வாக அணுக்கம் கிடையாது என்று கூறுவதோ சாத்தியம் இல்லை என்பதே எனது கருத்து. எனவே நீண்டகாலம் ஒத்திப்போடுவதன் மூலம் பயன் எதுவும் விளையப்போவதில்லை. எனவே குறித்த பயனர் எதிர்ப்புக்காகக் கொடுத்துள்ள காரணங்கள் வலுவுள்ளவையா இல்லையா என்று ஒரு இணக்க முடிவுக்கு வந்து விரைந்து முடிவெடுப்பதே பொருத்தமாக இருக்கும் எனக் கருதுகிறேன். ---மயூரநாதன் (பேச்சு) 21:56, 15 அக்டோபர் 2013 (UTC)
::தேனி மு. சுப்பிரமணி, அவர்களை காத்திருப்புப் பட்டியலில் வைக்கவில்லை. விமர்சனங்களைப் புரிந்து கொள்ளவும் (தேவைப்பட்டால் எதிர்ப்பு வாக்களித்தவர்களிடம் கூடுதல் தகவல்களைக் கேட்டுப் பெறவும்), தங்கள் நிலையை விளக்கவும் ஒரு வாய்ப்பாகத்தான் இக்கால நீட்டிப்பு. தற்போதைய நிலையில் இவர்களுடைய பரிந்துரைகள் எவ்விதத்திலும் குறையானவையாகக் கருதவில்லை.
:::புரிதலுக்கு நன்றி இரவி.
::மயூரநாதன், இங்கு மேலே நீங்களும் மற்ற பயனர்களும் தெரிவித்துள்ள காரணங்களைக் கட்டாயம் கருத்தில் கொள்வேன். சொல்லப்போனால் நான் மேலே குறிப்பிட்டபடி அனைவருமே தொடர்ந்து பக்குவப்பட்டே வருகிறோம், பொதுவாக எந்தவொரு நெடுநாள் பயனருக்கும் நிருவாக அணுக்கம் வழங்குவது பொதுவாக ஒரு பெரிய விசயமல்ல. அதே வேளையில் குறைகளைச் சுட்டிக்காட்டும்போது அதைப் பரிந்துரைக்கப்பட்டவர்கள் பக்குவமாக அணுகி விளக்குவது பல வகைகளில் பயன் தருவதுதானே? முதலில், மாற்றுப் பார்வைகளைப் பொறுமையாகக் கேட்கும் தன்மை, தனது நிலையைத் தேவைப்பட்டால் திருத்திக் கொள்ளும் ஆளுமை, தான் சரியாகச் செய்திருக்கிறோம் என்று உறுதியாக இருந்தால் அதை மாற்றுக் கருத்து கொண்டவர் ஏற்கும்வண்ணம் பக்குவமாக எடுத்துச் சொல்லுதல் போன்ற திறன்கள் மிகவும் பயன் தருவன. தவிர, கேள்வி எழுப்புபவரின் நோக்கத்தையும் நாம் மதிக்க வேண்டும். சில வேளைகளில் எவரேனும் வேண்டுமென்றே கூட எதிர்ப்பைப் பதிவு செய்யலாம். அதனால்தான் வெறும் எதிர்ப்பு எண்ணிக்கை போன்றவற்றை மட்டும் நாம் கணக்கில் கொள்வதில்லை. எதிர்ப்புக்கான காரணம் வலுவாக உள்ளதா என நிருவாக அணுக்கம் வழங்கும் பொறுப்பாளரும் வாக்களிக்கும் மற்றவர்களும் கருத்தில் கொள்வது இனி வழக்கமாகும் என நம்புகிறேன். -- சுந்தர் <sup>\பேச்சு</sup> 07:13, 16 அக்டோபர் 2013 (UTC)
::: --மயூரநாதன் (பேச்சு) 07:59, 16 அக்டோபர் 2013 (UTC)  
:: முன்னெப்பொழுதும் இவ்வளவு பெரிய எண்ணிக்கையில் பயனர்கள் வாக்களித்திருக்கவில்லை. இது தமிழ் விக்கி வளர்ந்து வருவதைக் காட்டுகிறது. குறைந்த அளவில் பயனர்கள் வாக்களிக்கும்போது ஒப்பீட்டளவில் கருத்து வேறுபாடுகள் குறைவு. எண்ணிக்கை அதிகரிக்கும்போது கருத்து வேறுபாடுகளும் எதிர்ப்பு வாக்குகளும் அதிகமாகும். எனவே எதிர்காலத்தில் நிர்வாக அணுக்கம் கோர விரும்புபவர்கள் விக்கிப்பீடியாவின் கொள்கைகளை அறிந்து அதன்படி நடக்க வேண்டிய தேவை அதிகரித்து வருகிறது. எதிர் காலத்தில் இது நம் எல்லோருக்கும் ஒரு சவாலாகவே இருக்கும். அதே வேளை சுந்தர் குறிப்பிட்டுள்ளது போல் இது பயனர்களுக்குச் சூழ்நிலைகளைக் கையாளும் திறனை வளர்க்க உதவும். எனவே எதிர்காலத்தில் பயனர்கள் இவ்வாறான சூழ்நிலைகளை எவ்வித மனத்தாங்கலும் இன்றி ஏற்றுக்கொள்ளக்கூடிய மனப்பாங்கை வளர்த்துக்கொள்ள வேண்டும். பல ஆண்டுகளுக்கு முன்பே அதிகாரி அணுக்கத்துக்காகப் பரிந்துரைக்கப்பட்ட ஒருவருக்கு ஒரு எதிர்ப்பு வாக்கு விழுந்ததனால் அவர் பெருந்தன்மையுடன் பல மாதங்கள் காத்திருந்து அந்த அணுக்கத்தைப் பெற்றுக்கொண்டார். அப்பயனர் இன்றும் மிகத் தீவிரமாக இயங்கும் ஒரு பயனராக இருக்கிறார். இது நம் எல்லோருக்கும் ஒரு எடுத்துக்காட்டு. ---மயூரநாதன் (பேச்சு) 10:12, 16 அக்டோபர் 2013 (UTC)
-- சுந்தர் <sup>\பேச்சு</sup> 11:03, 16 அக்டோபர் 2013 (UTC)
::மிகச்சிறப்பாகக் கருத்திட்ட சுந்தருக்கு பாராட்டுகளும் நன்றியும். --செல்வா (பேச்சு) 14:49, 16 அக்டோபர் 2013 (UTC)